Հաստատված է

Հավելված N 270

Շրջակա միջավայրի նախարարության

գլխավոր քարտուղարի

2020թ.մայիսի 20-ի N 154-Լհրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**Շրջակա միջավայրի նախարարության հողերի եվ ընդերքի քաղաքականության ՎԱՐՉՈՒԹՅԱՆ ՊԵՏ**

|  |
| --- |
| **1․ Ընդհանուր դրույթներ** |
| **1.1 Պաշտոնի անվանումը, ծածկագիրը**  Շրջակա միջավայրի նախարարության (այսուհետ` Նախարարություն) հողերի և ընդերքի քաղաքականության վարչության (այսուհետ` Վարչություն) պետ (ծածկագիր` 15-32.10-Ղ3-1)  **1.2. Ենթակա և հաշվետու է**  Վարչության պետն անմիջական ենթակա և հաշվետու է Նախարարին։   * 1. **Ենթակա և հաշվետու պաշտոններ**   Վարչության պետին անմիջական ենթակա և հաշվետու են Վարչության աշխատողները:  **1.4. Փոխարինող պաշտոնի կամ պաշտոնների անվանումները** Վարչության պետի բացակայության դեպքում նրան փոխարինում է Վարչության գլխավոր մասնագետներից մեկը:  **1.5.Աշխատավայրը** Հայաստան ք.Երևան, Կենտրոն վարչական շրջան, Կառավարական տուն N3 |
| **2. Պաշտոնիբնութագիրը**  **2.1. Աշխատանքի բնույթը, իրավունքները, պարտականությունները**   1. Ապահովում է ընդերքօգտագործման ոլորտում շրջակա միջավայրի պահպանությանն ու բնապահպանական կորուստների նվազեցմանը ուղղված սոցիալ-տնտեսական, պետական ծրագրերի, քաղաքականությունների և ռազմավարությունների մշակումն ու ներդրումը: 2. Ապահովում է ընդերքօգտագործման թափոնների կառավարման ոլորտի պետական ծրագրերի, քաղաքականությունների և ռազմավարությունների մշակումն ու ներդրումը: 3. Ապահովում է հողերի օգտագործման բնապահպանական սահմանափակումների կիրառումը, հողերի որակի վատթարացման, աղտոտման և դեգրադացիայի կանխման սոցիալ-տնտեսական, պետական ծրագրերի, քաղաքականությունների և ռազմավարությունների մշակումն ու ներդրումը: 4. Ապահովում է հողերի և ընդերքի պահպանության տեսանկյունից լավագույն հասանելի տեխնոլոգիաների օգտագործման խթանման քաղաքականության մշակումը: 5. Ապահովում է հողերի և ընդերքի պահպանության քաղաքականության ոլորտին վերաբերող իրավական ակտերի նախագծերի մշակումը: 6. Ապահովում է հողերի և ընդերքի վիճակի վրա վնաuակար ներգործության և դրանց աղբյուրների բացահայտման, ուuումնաuիրության և մոնիթորինգի (դիտանցի) չափորոշիչների մշակումը: 7. Ապահովում է շրջակա միջավայրի պահպանության դրամագլխի և օգտակար հանածոների արդյունահանված տարածքի, արդյունահանման ընթացքում առաջացած արտադրական լցակույտերի տեղադիրքի և դրանց հարակից համայնքների բնակչության անվտանգության ու առողջությանապահովման նպատակով մշտադիտարկումների համար իրականացվող հատկացումների չափերի վերաբերյալ տեղեկատվական բազաների ստեղծումն ու վարումը: 8. Ապահովում է ընդերքօգտագործման թափոնների փակված օբյեկտների գույքագրումը և ռեեստրի վարումը: 9. Ապահովում է սեյսմիկ և արտածին երկրաբանական երևույթների ռիսկի գնահատման համար օգտագործվող տվյալների բազայի ստեղծումն ու ընդլայնումը, երկրորդային սեյսմիկ վտանգի գնահատման ընթացքում օգտագործվող տվյալների բազայի ընդլայնումը: 10. Օրենսդրությամբ նախատեսված դեպքերում ընդերքօգտագործողի փոխարեն ապահովում է ընդերքօգտագործման թափոնների կառավարման և վերամշակման պլաններով նախատեսված միջոցառումների իրականացումը: 11. Ապահովում է ընդերքօգտագործման թափոնների կառավարման և ընդերքօգտագործման թափոնների վերամշակման պլանների հետ կապված գրավոր զգուշացման և ֆինանսական երաշխիքով նախատեսված գումարի վճարման պահանջի ներկայացման գործընթացը: 12. Ապահովում է ընդերքօգտագործման թափոններին վերաբերող հաշվետվությունների ընդունումը, թափոնների օբյեկտների փակման մասին որոշման ընդունումը: 13. Ապահովում է բնապահպանական և անտառային հողերի մասով հողային հաշվեկշռի նախագծի վերաբերյալ առաջարկությունների և կարծիքի տրամադրումը: 14. Ապահովում է հողերի նպատակային նշանության փոփոխությանվերաբերյալ կարծիքի տրամադրումը: 15. Ապահովում է ընդերքօգտագործման արդյունքում բնապահպանական կորուստների նվազեցման, անվերադարձ ազդեցության կանխարգելման նպատակով իրականացվող մշտադիտարկման ցուցիչների համաձայնեցումը: 16. Ապահովում է ընդերքօգտագործման բնագավառում բնապահպանական կորուստների նվազեցման, անվերադարձ ազդեցության կանխարգելման նպատակով իրականացվող մշտադիտարկումերի հաշվետվությունների ընդունման, դրանց վերաբերյալ միասնական համակարգի ստեղծման ու վարման աշխատանքները: 17. Ապահովում է տարածքային կառավարման մարմիններից կողմից ներկայացված հողերի պահպանությանը վերաբերող տեղեկատվության հավաքումը, տվյալների բանկի ստեղծումն ու վարումը: 18. Ապահովում է ընդերքօգտագործման արդյունքում հողերին հասցված վնասի հաշվարկման մեթոդների մշակումը: 19. Ապահովում է ընդերքօգտագործման և հողօգտագործման բնագավառում նախատեսվող գործունեության փաստաթղթերի վերաբերյալ մասնագիտական կարծիքի տրամադրումը և բնապահպանական սահմանափակումների կիրառումը շրջակա միջավայրի վրա ազդեցության գնահատման և փորձաքննության շրջանակներում: 20. Ապահավում է կարծիքի տրամադրումը այլ մարմինների կողմից մշակված և Նախարարության համաձայնեցմանը ներկայացված իրավական ակտերի նախագծերի վերաբերյալ: 21. Ապահովում է ընդերքօգտագործման բնագավառում շրջակա միջավայրի պահպանությանն ուղղված պետական բյուջետային ծրագրերի մշակումը: 22. Ապահովում է քաղաքացիների առաջարկությունների, դիմումների, բողոքների սահմանված կարգով քննարկումը, դրանց վերաբերյալ առաջարկությունների և կարծիքի տրամադրումը: 23. Ապահովում է Հայաստանի Հանրապետության կառավարության նիստերի, նախարարական կոմիտեների և նախանիստերի օրակարգերում ընդգրկված՝ ընդերքօգտագործմանն ու հողօգտագործմանը վերաբերող հարցերը ուսումնասիրումը և ըստ անհրաժեշտության դրանց վերաբերյալ տեղեկանքների կազմումը: 24. Ապահովում է վարչության աշխատանքային ծրագրերի և կատարված աշխատանքների վերաբերյալ տարեկան և ընթացիկ հաշվետվությունների մշակումը: 25. Ապահովում է մասնակցություն ընդերքօգտագործման թափոնների կառավարման և ընդերքօգտագործման թափոնների վերամշակման փոփոխված պլանների քննարկմանը: 26. Ապահովում է մասնակցություն ընդերքօգտագործման բնագավառում կանաչ տնտեսության խթանմանն ուղղված քաղաքականության մշակմանը: 27. Ապահովում է մասնակցություն նորմատիվ իրավական ակտերի նախագծերի` շրջակա միջավայրի բնագավառում կարգավորման ազդեցության գնահատման եզրակացության տրամադրմանը: 28. Ապահովում է մասնակցություն հողերի և ընդերքի պահպանության ոլորտի էկոլոգիական իրազեկման, մշակույթի, դաստիարակության քաղաքականության, ծրագրերի և ռազմավարությունների, էկոլոգիական գիտության և կրթության ռազմավարության հիմնական ուղղությունների մշակմանը: 29. Ապահովում է մասնակցություն հողերի և ընդերքի պահպանության տնտեսական մեխանիզմների մշակման աշխատանքներին: 30. Ապահովում է մասնակցություն Հայաստանի Հանրապետության կառավարության ծրագրի և գործունեության միջոցառումների ծրագրի մշակմանը՝ հողերի և ընդերքի պահպանության մասով: 31. Ապահովում է մասնակցություն հողերի և ընդերքի պահպանության մասով միջազգային պայմանագրերով ստանձնած պարտավորությունների կատարմանը, միջազգային կազմակերպությունների հետ համագործակցությանը, ներկայացված հաշվետվությունների, նախատեսվող և/կամ իրականացվող ծրագրերի վերաբերյալ կարծիքի տրամադրման գործընթացին:   **Իրավունքները`**   * տարբեր հնարավոր տեղեկատվական աղբյուրներից օգտվելու, պետական և ոչ պետական կառույցների, միջազգային կազմակերպությունների հետ համագործակցելու միջոցով ծանոթանալ միջազգային փորձին, * վարչության գործառույթներին առնչվող հարցերով պետական կառավարման և տեղական ինքնակառավարման մարմիններից, պաշտոնատար անձանցից, Նախարարության այլ ստորաբաժանումներից, գիտական հաստատություններից, հասարակական կազմակերպություններից անհրաժեշտ տեղեկատվություն և նյութեր պահանջել և ստանալ, * Վարչության կողմից իրականացվող աշխատանքներին այլ մասնագետներ, փորձագետներ և գիտական հաստատությունների ներկայացուցիչներ ներգրավելու վերաբերյալ Նախարարին, Նախարարի տեղակալներին, Գլխավոր քարտուղարին առաջարկություններ ներկայացնել, * Վարչության գործառույթների իրականացման նպատակով խորհրդակցություններ, քննարկումներ կազմակերպելու վերաբերյալ Նախարարին, Նախարարի տեղակալներին, Գլխավոր քարտուղարին առաջարկություն ներկայացնել:   **Պարտականությունները`**   * մշակել ընդերքօգտագործման և հողերի պահպանության բնագավառի քաղաքականության ծրագրերի և ռազմավարությունների, կանոնակարգող իրավական ակտերի, ստանդարտների և տեխնիկական կանոնակարգերի, միջնաժամկետ ծախսային ծրագրերի նախագծեր, * ներկայացնել կարծիք Նախարարության այլ ստորաբաժանումների և պետական կառավարման այլ մարմինների կողմից մշակված իրավական ակտերի նախագծերի վերաբերյալ, * մշակել ամփոփ տեղեկատվություն ընդերքի և հողերի վիճակի վրա վնասակար ներգործություն ունեցող գործունեությունների, աղբյուրների, շրջակա միջավայրի վրա դրանց ազդեցության մոնիթորինգի չափորոշիչների վերաբերյալ, * ներկայացնել միջազգային պայմանագրերի ընդերքի և հողերի պահպանության ոլորտին վերաբերող բաժինների նախագծեր, * ներկայացնել տեղեկատվություն Հայաստանի Հանրապետության միջազգային պարտավորությունների կատարման ապահովման նպատակով վարչության գործառույթների շրջանակներում իրականացված աշխատանքների վերաբերյալ, * ներկայացնել առաջարկություններ քաղաքացիների դիմումներով, բողոքներով բարձրացված հարցերի վերաբերյալ, * ներկայացնել կարծիք հիմնադրութային փաստաթղթերի, նախագծերի, ծրագրերի, հանքարդյունահանման համալիրի ապամոնտաժման, հանքավայրերի կոնսերվացման, փակման և հրաժարման նախագծերի, ընդերքօգտագործման թափոնների կառավարման և վերամշակման պլանների իրագործելիության վերաբերյալ, * տրամադրել տեղեկատվություն ընդերքօգտագործման արդյունքում խախտված հողերի ռեկուլտիվացիոն աշխատանքների կատարման վերաբերյալ, * Նախարարության մասնագիտական ստարաբաժանումների հետ քննարկել ընդերքօգտագործողների կողմից ներկայացված թափոնների կառավարման և վերամշակման փոփոխված պլանները, ներկայացնել առաջարկություններ, * ստեղծել ընդերքօգտագործման թափոնների օբյեկտների փակումից հետո թափոնների օբյեկտի պահպանման, դիտանցման և հսկողության միջոցառումների իրականացման վերաբերյալ տեղեկատվական բազան, * ներկայացնել ընդերքօգտագործման թափոնների օբյեկտի փակման մասին որոշման նախագծերը, ծանուցել ընդերքօգտագործողներին ընդերքօգտագործման թափոնների օբյեկտի փակման մասին Նախարարության որոշման վերաբերյալ, * մշակել և պարբերական կտրվածքով արդիականացնել բնության հատուկ պահպանվող տարածքներում սողանքային երևույթների վերաբերյալ տեղեկատվական բազան, * մշակել շրջակա միջավայրի պահպանության դրամագլխի և օգտակար հանածոների արդյունահանված տարածքի, արդյունահանման ընթացքում առաջացած արտադրական լցակույտերի տեղադիրքի և դրանց հարակից համայնքների բնակչության անվտանգության և առողջության ապահովման նպատակով մշտադիտարկումների համար իրականացվող հատկացումների չափերի վերաբերյալ բազաներ, * մշակել առաջարկություններ ընդերքօգտագործման բնագավառում շրջակա միջավայրի պահպանության ոլորտի էկոլոգիական գիտության, կրթության և իրազեկման ռազմավարության ուղղությունների վերաբերյալ, * քննարկել և ներկայացնել կարծիք հողերի օգտագործման ժամանակավոր սխեմաների վերաբերյալ, * ստեղծել միասնական տեղեկատվական բազա ընդերքօգտագործման հետևանքով բնապահպանական կորուստների նվազեցման, անվերադարձ ազդեցության կանխարգելման նպատակով պլանավորվող աշխատանքների ծրագրերի և դրանց իրականացման մշտադիտարկման ցուցիչների վերաբերյալ, * մշակել և պարբերական կտրվածքով արդիականացնել ընդերքօգտագործման նպատակով հատկացված հողերի վերաբերյալ տեղեկատվական բազան, * Նախարարության պաշտոնական կայքի թարմացման նպատակով ներկայացնել ընդերքի և հողերի պահպանության քաղաքականության վարչության գործառույթներին վերաբերող տեղեկատվությունը: * մշակել մետաղական օգտակար հանածոյի արդյունահանման թույլտվություն ստացած ընդերքօգտագործողների կողմիցշրջակա միջավայրի պահպանության դրամագլխին և օգտակար հանածոյի արդյունահանված տարածքի, արդյունահանման ընթացքում առաջացած արտադրական լցակույտերի տեղադիրքի և դրանց հարակից համայնքների բնակչության անվտանգության և առողջության ապահովման համար մշտադիտարկումների իրականացման նպատակով կատարված հատկացումների վերաբերյալ Նախարարության հրապարակային հաշվետվությունները, * ներկայացնել տեղեկանքներ և հիմնավորումներ Հայաստանի Հանրապետության կառավարության, նախարարական կոմիտեների նիստերի օրակարգերում ընդգրկված՝ ընդերքի և հողերի պահպանության քաղաքականության վարչության գործառույթներին առնչվող հարցերի վերաբերյալ * ամփոփել և ներկայացնել Վարչության աշխատանքային ծրագրերը, կատարված աշխատանքների վերաբերյալ տարեկան և ընթացիկ հաշվետվությունները: |
| **3. Պաշտոնին ներկայացվող պահանջները**  3.1. **Կրթություն, որակավորման աստիճանը**   |  |  |  |  |  |  | | --- | --- | --- | --- | --- | --- | | 1 | Ուղղություն | | Բնական գիտություններ, մաթեմատիկա և վիճակագրություն | | | | 2 | Ոլորտ | | Գիտություններ երկրի մասին | | | | 3 | Ենթաոլորտ | | Երկրաբանություն | | | |  |  | |  | | | |  | կամ | |  | | | | 1 | | Ուղղություն | | Սոցիալական գիտություններ, լրագրություն և տեղեկատվական գիտություններ | | 2 | | Ոլորտ | | Սոցիալական և վարքաբանական գիտություններ | | 3 | | Ենթաոլորտ | | Տնտեսագիտություն | | 4 | | Մասնագիտություն | | Տնտեսագիտություն |   Կամ   |  |  |  | | --- | --- | --- | | 1 | Ուղղություն | Ճարտարագիտություն, արդյունաբերություն և շինարարություն | | 2 | Ոլորտ | Արդյունաբերություն և տեխնոլոգիա | | 3 | Ենթաոլորտ | Ընդերքաբանություն | | 4 | Մասնագիտություն | Լեռնային գործ և օգտակար հանածոների արդյունահանում կամ Օգտակար հանածոների հարստացում |   **կամ**   |  |  |  | | --- | --- | --- | | 1 | Ուղղություն | Գործարարություն, վարչարարություն և իրավունք | | 2 | Ոլորտ | Իրավունք | | 3 | Ենթաոլորտ | Իրավունք | | 4 | Մասնագիտություն | 042101.00.6 Իրավագիտություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ:  **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ ֆիզիկայի բնագավառում երկրաբանի, երկրաֆիզիկոսի, աշխարհագետի կամ ճարտարագիտության բնագավառում՝ լեռնային ճարտարագետի, մետաղագործի և հարակից մասնագետի՝ չորս տարվա աշխատանքային ստաժ:  **3.4.Անհրաժեշտ կոմպետենցիաներ** **Ընդհանրական կոմպետենցիաներ`**  1. Աշխատակազմի կառավարում  2. Քաղաքականության վերլուծություն, մոնիթորինգ  3. Որոշումների կայացում  4. Ծրագրերի կառավարում  5. Խնդրի լուծում  6. Բարեվարքություն  **Ընտրանքային կոմպետենցիաներ`**  1. Բանակցությունների վարում  2. Փոփոխությունների կառավարում  3. Կոնֆլիկտների կառավարում  4. Տեղեկատվական տեխնոլոգիաներ և հեռահաղորդակցություն  5. Բողոքների բավարարում  6. Ժամանակի կառավարում  7. Ելույթների նախապատրաստում և կազմակերպում  8. Ժողովների և խորհրդակցությունների կազմակերպում և վարում  9. Փաստաթղթերի նախապատրատում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը** Պատասխանատու է համապատասխան մարմնի մի քանի ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի մի քանի ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն, և ազդեցությունը սահմանափակվում է համապետական մակարդակով որոշակի ոլորտով:  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |